ระหว่างนั่งเล่นที่ตลาดน้ำคลองลัดมะยม โซน 5 สายตาเราก็มองหาของทานไปเรื่อย มองหาขนมทาน เจอขนมตาลอยากลองชิม ป้ายร้านด้านบนติดชื่อณิศวรรณ แต่ป้ายร้านด้านล่างเป็นชื่อทวีทรัพย์ ขนมถ้วย-ขนมตาล หมี่กรอบ ขนมเปี๊ยะเหมือนขายร่วมกัน

แต่เดินมองตามโต๊ะที่นั่ง ไม่ว่าโต๊ะไหนก็มีโฆษณาร้านชื่อ ณิศวรรณ ขนมตาล-ขนมถ้วยมากกว่าชื่อทวีรัพย์ เราก็เลยตัดสินใจแนะนำขื่อร้านณิศวรรณ มากกว่าทวีทรัพย์

ตอนเราไปซื้อ เหลือขนมเปี๊ยะ และขนมตาลเท่านั้น ขายกล่องละ 35 บาท ผสมกันได้ แต่เราอยากทานขนมตาลมากกว่า เลยเลือกแต่ขนมตาล

รสชาติ ขนมตาลออกแข็งไปหน่อย จนดูกระด้าง เนื้อไม่ค่อยหวานเท่าไหร่ มะพร้าวที่แยกมา เส้นเล็กแห้งมาก ตอนทานเราสำลักตอนทานมะพร้าว เรียกว่าทานได้ แต่ยังสู้เจ้าดังของดอนหวายยังไม่ได้นะ